82 Službeni list Europske unije 01/Sv. 17 32004D0927 31.12.2004. SLUŽBENI LIST EUROPSKE UNIJE L 396/45 ODLUKA VIJEĆA od 22. prosinca 2004. o primjeni postupka utvrđenog u članku 251. Ugovora o osnivanju Europske zajednice na određena područja iz glave IV. dijela tri tog Ugovora (2004/927/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 67. stavak 2. drugu alineju, uzimajući u obzir mišljenje Europskog parlamenta, budući da: Na temelju Ugovora iz Amsterdama Europska zajednica dobila je ovlasti za usvajanje mjera u području viza, azila, imigracije i drugih politika vezanih uz slobodno kretanje osoba, kako je utvrđeno u glavi IV. dijela tri Ugovora o osnivanju Europske zajednice (dalje u tekstu ,Ugovor"). Na temelju članka 67. Ugovora, kako je uvedeno Ugovorom iz Amsterdama, većinu mnavedenih mjera trebalo je jednoglasno usvojiti Vijeće nakon savjetovanja s Europskim parlamentom. U skladu s drugom alinejom stavka 2. istog članka 67., nakon petogodišnjeg prijelaznog razdoblja od stupanja na snagu Ugovora iz Amsterdama, Vijeće nakon savjeto- vanja s Europskim parlamentom jednoglasno donosi odluku s ciljem osiguranja da se postupak iz članka 251. Ugovora primjenjuje na sva područja ili dijelove područja iz glave IV. Na temelju članka 67. stavka 5. Ugovora koji je dodan Ugovorom iz Nice, u skladu s postupkom utvrđenim u članku 251., Vijeće usvaja mjere vezane uz azil pred- viđene člankom 63. stavkom 1. i stavkom 2. točkom (a) pod uvjetom da je Vijeće nakon savjetovanja s Europ- skim parlamentom jednoglasno usvojilo zakonodavstvo Zajednice koje utvrđuje zajednička pravila i osnovna načela koja uređuju ta pitanja, kao i mjere vezane uz pravosudnu suradnju u građanskim stvarima predviđenu člankom 65., izuzev pitanja vezana uz obiteljsko pravo; ova Odluka ne utječe na te odredbe. Nadalje, na temelju Protokola o članku 67. Ugovora koji je priložen tom Ugovoru Ugovorom iz Nice, od 1. svibnja 2004. prilikom usvajanja mjera iz članka 66. Ugovora Vijeće odlučuje kvalificiranom većinom na prijedlog Komisije i nakon savjetovanja s Europskim parlamentom; ova Odluka ne utječe na taj Protokol. Uz izmjene koje proizlaze iz Ugovora iz Nice, Europsko vijeće je pri usvajanju ,Haškog programa: Jačanje slobode, sigurnosti i pravde u Europskoj uniji" na sastanku 4. i 5. studenoga 2004. zatražilo od Vijeća da najkasnije do 1. travnja 2005. donese odluku na temelju članka 67. stavka 2. Ugovora, na temelju koje Vijeće prilikom usva- janja mjera iz članka 62. stavka 1., stavka 2. točke (a) i stavka 3. te članka 63. stavka 2. točke (b) i stavka 3. točke (b) Ugovora mora odlučivati u skladu s postupku utvrđenim u članku 251. i u skladu sa sudskom praksom Suda u pogledu izbora pravne osnove za akte Zajednice. Međutim, Europsko vijeće smatra da bi do stupanja na snagu Ugovora o Ustavu za Europu, Vijeće trebalo i nakon savjetovanja s Europskim parlamentom odluke donositi jednoglasno prilikom usvajanja mjera iz članka 63. stavka 3. točke (a) i stavka 4. Ugovora u području zakonite migracije državljana iz trećih zemalja u države članice i između država članica.